Haralds Jansons

Haralds Jansons (1934) ir latviešu ārsts ortopēds, zinātnieks, medicīnas zinātņu doktors (1977). Viens no medicīniskās un ortopēdiskās biomehānikas izveidotājiem Latvijā.

 Dzīvesgājums 
Dzimis 1934. gada 20. februārī Valmierā. 1959. gadā absolvēja medicīnas studijas Rīgas Medicīnas institūtā, strādāja par Rīgas ortopēdijas un reparatīvās ķirurģijas ZPI līdzstrādnieku, no 1966. gada bija institūta laboratorijas vadītājs. No 1963. gada bija Krimuldas pilī izvietotās Bērnu kaulu tuberkulozes sanatorijas traumatologs - konsultants. 1977. gadā aizstāvēja medicīnas zinātņu doktora grādu un 1978. gadā kļuva par institūta direktora Viktora Kalnbērza vietnieku. 1979. gadā institūtu pārveidoja par Latvijas Traumatoloģijas un ortopēdijas ZPI (LTOZPI), 1986. gadā Haralds Jansons organizēja Rīgas starptautisko biomehānikas konferenci. Veica pētījumus biomehānikā, rehabilitācijā, mākslīgo kaulu konstruēšanā, biomehānikas vēsturē. Pēc LTOZPI likvidēšanas 1994. gadā bija RTU profesors (1994-1998) un RSU profesors (1998-2009).Jānis Vētra. Profesoram, Dr. habil. med. Haraldam Jansonam - 90, Latvijas Ārsts, 2024, marts/apr., 14-15.

 Apbalvojumi un pagodinājumi 
 Latvijas PSR Nopelniem bagātais zinātnes darbinieks (1984)
 PSRS Valsts prēmija (1986)
 Latvijas Ārstu biedrības godabiedrs (2009)
 Latvijas Ārstu biedrības goda zīme "Cilvēcības laiks" par viņa ieguldījumu traumatoloģijas, ortopēdijas un biomehānikas attīstībā Latvijā (2024)

 Darbi 
 Биомеханика нижней конечности человека. Rīga: 1975 (krieviski)
 Ультразвуковые исследования трубчатых костей. Rīga: 1990 [līdzautors]

 Atsauces 

Kategorija:1934. gadā dzimušie
Kategorija:Valmierā dzimušie
Kategorija:Latvijas medicīnas zinātnieki
Kategorija:Latvijas mediķi
Kategorija:Latvijas izgudrotāji